**Handtering av smittefarleg avfall**

1. **Mål og hensikt**

Sikre rett sortering og handtering av avfall for å hindre at avfall gir fare for forureining eller spreiing av smitte til menneskjer, dyr eller miljø.

1. **Ansvar**

Leiar er ansvarleg for at prosedyren er gjort kjend og blir følgt

Tilsette har ansvar for å holde seg fagleg oppdatert og være kjend med prosedyren

1. **Definisjonar**

Smittefarleg avfall: avfall som inneheld levedyktige mikroorganismar eller deira toksin som kan forårsake sjukdom hos menneskjer eller andre levende organismar.

Avfall som kan være smittefarleg er :

* Avfall som er rikeleg tilsølt med kroppsvæsker, puss og liknande. Rikeleg tilsølt vil være kroppsvæsker i mengder som gjer at det vil dryppe ved samanpressing av bandasje/bleie.
* Stikkande/skjerande avfall. Til dømes brukte kanylar, skalpellblad eller sakser
* Bitar frå vev, organ, blod og blodprodukt

Anna avfall:

* Sorterast etter kommunen sin renovasjonsplan
* Legemiddelrestar, cytostatika, kjemisk desinfeksjon – sjå kommunen sin eigne prosedyrar for annan type risikoavfall
* Dømer på ikkje smittefarleg avfall er ikkje tilsølt avfall frå smitterom som personleg beskyttelsesutstyr, handtørkepapir og avis
1. **Framgangsmåte**

# Handtering av smittefarleg avfall

* Sorter og emballer smitteavfallet i rein avfallspose.
* Dersom posen er forureina på utsida, ta på ny pose (dobbelembaler) når den skal transporterast ut av rommet
* Legg smitteavfallet i støyt(slag)sikker og fukttett behaldar med lokk som kan forseglast.
	+ Behaldar kan stå på bebuar sitt rom/bad, eller på skyllerom. Dersom behaldar står på bebuar sitt rom må den reingjerast og desinfiserast på utsida før den blir tatt ut av rommet.
	+ Ikkje fyll oppsamlingsboksen over maksmerket før den forseglast. Sjekk at den er forsvarleg lukka.
* Lokal som blir brukt til midlertidig oppbevaring av smittefarleg avfall bør vere lukka, ryddig, reint. Ved søl fylgjer ein prinsippa for flekkdesinfeksjon med eigna kjemisk desinfeksjonsmiddel.

## Handtering av stikkande/skjerande avfall

Brukte kanylar og andre skarpe gjenstandar kastast direkte i godkjent kanyleboks.

For å unngå stikkskader, skal kanyleboksane skiftes ut når de er ¾ fulle

## Emballering og merking

Helseteneste som lagrar eller leverer smittefarleg avfall, skal sikre at avfallet er emballert på en slik måte at det egnar seg for lagring og transport utan at det medfører smittefare.

Behaldar skal være merka i fareklasse 6.2 slik at det går klart fram at den inneheld smittefarleg avfall

## Ekstern transport

Smittefarleg avfall skal leverast til godkjent anlegg for behandling eller forbrenning. Transporten skal føregå i samsvar med eigne transportavtalar mellom sjukeheimen/kommunen og transport/renovasjonsfirmaet.

1. **Referanser**

[FHI. Generelt om avfall i Norge](https://www.fhi.no/ml/avfall-og-soppel/handtering-helseeffekter/generelt-om-avfall/)

[FHI. Avfall fra helseinstitusjoner og avløp](https://www.fhi.no/ml/avfall-og-soppel/handtering-helseeffekter/andre-typer-avfall/)

[Lovdata.no. Forskrift om innførsel, transport og annen håndtering av materiale som er smittefarlig for mennesker](https://lovdata.no/dokument/SF/forskrift/1996-09-12-903)

[Lovdata.no. Forskrift om smittefarlig avfall fra helsetjeneste og dyrehelsetjeneste mv](https://lovdata.no/dokument/SF/forskrift/2005-10-11-1196)

[Lovdata. forskrift om landtransport av farlig gods](https://lovdata.no/dokument/SF/forskrift/2009-04-01-384)

# Flytskjema avfallshåndtering

